10—11 мая фестываль педагагічнага майстэрства настаўнікаў і метадыстаў замежных моў Гродзенскай вобласці расчыніў свае дзверы для ўсіх зацікаўленых і матываваных. У гэтым годзе мерапрыемства адбылося ў сярэдняй школе №18 Гродна. Фарміраванне гатоўнасці вучняў да міжкультурных зносін — ключавое пытанне, адказы на якое педагогі спрабавалі знайсці сёлета. Дарэчы, абмяняцца вопытам настаўнікі Гродзеншчыны збіраюцца ўжо ў другі раз. І па словах І.Т.Каскевіч, метадыста Гродзенскага абласнога інстытута развіцця адукацыі, жаданне педагогаў і неабходнасць трансліраваць свой вопыт хутка ператвораць фестываль у добрую традыцыю.